*****

ΚΑΝΟΝΙΣΜΟΣ (ΕΟΚ) αριθ. 1652/85 ΤΗΣ ΕΠΙΤΡΟΠΗΣ

της 18ης Ιουνίου 1985

περί τροποποιήσεως του κανονισμού (ΕΟΚ) αριθ. 1822/77 περί της εισπράξεως της εισφοράς συνυπευθυνότητας στον τομέα του γάλακτος και των γαλακτοκομικών προϊόντων από την 1η Απριλίου 1985

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1985 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1302/85 (2), και ιδίως το άρθρο 6,

Εκτιμώντας:

ότι το γενικό ποσοστό της εισφορά συνυπευθυνότητας που εφαρμόζεται από την 1η Απριλίου 1985 καθορίζεται σε 2 % της ενδεικτικής τιμής του γάλακτος και ότι το μειωμένο ποσοστό που εισπράττεται εντός του ορίου ετήσιας ποσότητας 60 000 χιλιογράμμων ανά παραγωγό εντός των μη ενοουμένων ζωνών ανέρχεται, σύμφωνα με το άρθρο 1 παράγραφος 3 του κανονισμού (ΕΟΚ) αριθ. 1079/77, σε 1,5 % αυτής της ενδεικτικής τιμής·

ότι είναι αναγκαίο να τροποποιηθούν ανάλογα τα αριθμητικά ποσά που αναφέρονται στο άρθρο 2 παράγραφος 1 και στο άρθρο 5 παράγραφος 2 του κανονισμού (ΕΟΚ) αριθ. 1822/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1048/84 (4)·

ότι η έναρξη της γαλακτοκομικής περιόδου 1985/86 καθορίστηκε στις 27 Μαΐου 1985·

ότι τα ποσά της εισφοράς που αναφέρονται στο άρθρο 2 πρέπει συνεπώς να υπολογισθούν με βάση τις δύο διαδοχικές ενδεικτικές τιμές· ότι οι ημερομηνίες που αναφέρονται στο ίδιο άρθρο μνημονεύονται με την επιφύλαξη της εφαρμογής του άρθρου 7·

ότι, προκειμένου να γίνει δίκαια εφαρμογή της αποφάσεως του Συμβουλίου να καθορισθεί σε 2 % της ενδεικτικής τιμής το ποσοστό της εισφοράς από την 1η Απριλίου 1985, είναι σκόπιμο να γίνει παρέκκλιση από το μηχανισμό του άρθρου 7 όταν τα κράτη μέλη επέλεξαν το σύστημα της περιόδου των τεσσάρων εβδομάδων όσον αφορά το θέμα της λογιστικής των παραδόσεων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1822/77 τροποποιείται ως εξής:

1. Στο άρθρο 2, το κείμενο της παραγράφου 1 αντικαθίσταται από το εξής κείμενο:

«1. - Από την 1η Απριλίου 1985, το ποσό της εισφοράς είναι:

α) όσον αφορά το γενικό ποσοστό που αναφέρεται στο άρθρο 2 παράγραφος 7 του κανονισμού (ΕΟΚ) αριθ. 1079/77, 0,5486 ECU·

β) όσο αφορά το μειωμένο ποσοστό που προκύπτει από την εφαρμογή του άρθρου 1 παράγραφος 3 του κανονισμού (ΕΟΚ) αριθ. 1079/77, 0,4115 ECU,

ανά 100 χιλιόγραμμα γάλακτος αγελάδος.

- Από τις 27 Μαΐου 1985 και μέχρι το τέλος της γαλακτοκομικής περιόδου 1985/86, το ποσό της εισφοράς είναι:

α) όσον αφορά το γενικό ποσοστό που αναφέρεται στο άρθρο 2 παράγραφος 7 του κανονισμού (ΕΟΚ) αριθ. 1079/77, 0,5568 ECU·

β) όσο αφορά το μειωμένο ποσοστό που προκύπτει από την εφαρμογή του άρθρου 1 παράγραφος 3 του κανονισμού (ΕΟΚ) αριθ. 1079/77, 0,4176 ECU,

ανά 100 χιλιόγραμμα γάλακτος αγελάδος.»

2. Στο άρθρο 5, το κείμενο της παραγράφου 2 πρώτο εδάφιο αντικαθίσταται από το εξής κείμενο:

«2. - Από την 1η Απριλίου 1985 μέχρι τις 26 Μαΐου 1985, το ποσό της εισφοράς είναι:

α) όσον αφορά το γενικό ποσοστό που αναφέρεται στο άρθρο 2 παράγραφος 7 του κανονισμού (ΕΟΚ) αριθ. 1079/77, 0,6035 ECU·

β) όσον αφορά το μειωμένο ποσοστό που προκύπτει από την εφαρμογή του άρθρου 1 παράγραφος 3 του κανονισμού (ΕΟΚ) αριθ. 1079/77, 0,4527 ECU,

ανά 100 χιλιόγραμμα αποκορυφωμένου γάλακτος ή αποβουτυρωμένου γάλακτος που δικαιούται της ενισχύσεως που αναφέρεται στην παράγραφο 1.

- Από τις 27 Μαΐου 1985 και μέχρι το τέλος της γαλακτοκομικής περιόδου 1985/86:

α) όσον αφορά το γενικό ποσοστό που αναφέρεται στο άρθρο 2 παράγραφος 7 του κανονισμού (ΕΟΚ) αριθ. 1079/77, 0,6125 ECU·

β) όσον αφορά το μειωμένο ποσοστό που προκύπτει από την εφαρμογή του άρθρου 1 παράγραφος 3 του κανονισμού (ΕΟΚ) αριθ. 1079/77, 0,4594 ECU,

ανά 100 χιλιόγραμμα αποκορυφωμένου γάλακτος ή αποβουτυρωμένου γάλακτος που δικαιούται της ενισχύσεως που αναφέρεται στην παράγραφο 1.»

3. Στο άρθρο 7, το δεύτερο εδάφιο αντικαθίσταται από το εξής κείμενο:

«Ωστόσο, κατά παρέκκλιση από τις διατάξεις του προηγούμενου εδαφίου, όταν τα κράτη μέλη αναφέρονται στην περίοδο των τεσσάρων εβδομάδων, τα ποσά που πρέπει να εισπραχθούν:

- από την 1η Απριλίου 1985, είναι εκείνα που αναφέρονται στο άρθρο 2 παράγραφος 1 πρώτη περίπτωση και στο άρθρο 5 παράγραφος 2 πρώτη περίπτωση,

- από την 1η Ιουνίου 1985, είναι εκείνα που αναφέρονται στο άρθρο 2 παράγραφος 1 δεύτερη περίπτωση και στο άρθρο 5 παράγραφος 2 δεύτερη περίπτωση.»

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουνίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 131 της 26. 5. 1977, σ. 6.

(2) ΕΕ αριθ. L 137 της 27. 5. 1985, σ. 9.

(3) ΕΕ αριθ. L 203 της 9. 8. 1977, σ. 1.

(4) ΕΕ αριθ. L 102 της 14. 4. 1984, σ. 29.